\begin{serbian}
Braćo i Sestre,

Starajte se, pak, za veće darove; pa ću vam još bolji put
pokazati.

Ako jezike čovečije i anđeoske govorim a ljubavi nemam, onda
sam kao zvono koje zvoni, ili praporac koji zveči. I ako imam
proroštvo i znam sve tajne i sva znanja, i ako imam svu veru da i gore
premeštam, a ljubavi nemam, ništa sam. I ako razdam sve imanje svoje,
i ako predam telo svoje da se sažeže, a ljubavi nemam, ništa mi ne
pomaže.

Ljubav dugo trpi, milokrvna je; ljubav ne zavidi; ljubav se ne
veliča, ne nadima se, ne čini šta ne valja, ne traži svoje, ne srdi
se, ne misli o zlu, ne raduje se nepravdi, a raduje se istini, sve
snosi, sve veruje, svemu se nada, sve trpi.

Ljubav nikad ne prestaje.
\end{serbian}
